آمریکا بیرلشیک دؤولتلریندن پرزیدنت رجب طیب اردوغان و آمریکا پرزیدنتی دونالد ترامپ آراسین‌داکی گؤروشمه‌یه دایر آچیقلاما وئریلدی.
آغ ائو سؤزچوسو سارا سندرز، دوننکی اردوغان ایله ترامپ آراسین‌داکی تلفن گؤروشمه‌سینه دایر یازی‌لی آچیقلاما وئردی.
سندرز، آچیقلاماسین‌دا، "اردوغان ایله ترامپ، تلفن‌دا دانیشدی. ایکی لیدئر، تورکیه و آمریکانین سوریه‌ده‌کی گوونلیک قایغیلاری و تروریزمه قارشی مباریزه ده داخیل اولماقلا ایکی‌لی مسئله‌لری موذاکیره ائتدی. ایکی لیدر، سوریه‌ده هر ایکی اؤلکه‌نین ده گوونلیک هدفلرینین گرچکلشدیریلمه‌سی اوچون ایش بیرلیگینه داوام ائتمه قونوسوندا آنلاشدی" ایفاده‌لرینی ایشلتدی.
گؤروشمه‌یه دایر جمهورباشقانلیغی قایناقلاریندان وئریله‌ن معلوماتا گؤره پرزیدنت اردوغانین، ترامپا، تورکیه‌نین بؤلوجو ترور هؤرگوتو پ‌کاکا/پید/یپگ‌نین وارلیغی و ائیلملریندن ایر‌لی گلن مشروع گوونلیک قایغیلارینی بیلدیردیگی قید ائدیلمیشدی. بوندان باشقا، ایکی لیدئرین، سوریه باغلامیندا داها وئریم‌لی ایش بیرلیگی ائدیلمه‌سی قونوسوندا آنلاشدیغی قید ائدیلمیشدی.
